Document ID: /roh_data/filtered/Bilingualer_Corpus_interleaved-it-rm.jsonl.gz/1865

This is a text translated from Italian to Rumantsch Grischun.
Osservazioni riguardo all'indicazione a volte inutile in merito al calo delle nascite

di Claudio Lardi, Presidente del Governo

Nel corso del mio periodo di carica ho ripetutamente richiamato l'attenzione sull'evoluzione dei dati relativi alle nascite nel Cantone dei Grigioni. Ho fatto ciò nella convinzione che la tendenza al calo delle nascite avrà notevoli conseguenze per la nostra società e per la nostra economia. A volte però, con le mie novità poco positive, anche se annunciate con le migliori intenzioni, mi sono sentito in una posizione analoga a quella di un meteorologo.

Non è il meteorologo che decide il tempo che farà. Egli si limita a raccogliere i dati, ad analizzare la situazione meteorologica e a formulare una previsione. Attraverso un servizio meteorologico informa ad esempio che una vasta depressione sta convogliando aria fredda e umida verso il nostro Paese. La previsione per il giorno seguente può quindi annunciare l'inizio di copiose nevicate fino a basse quote. Ciononostante, in barba alle previsioni, conducenti amanti del rischio si avventurano sulla strada privi dell'equipaggiamento invernale, nella speranza sovente infondata che la realtà non sia così tremenda come la previsione.

Il Dipartimento dell'educazione segue un approccio simile a quello del meteorologo, raccogliendo e analizzando i dati relativi alle nascite. Esso informa la popolazione con un breve rapporto annuale aggiornato sui dati delle nascite, emanato dal segretariato del Dipartimento e disponibile su

www.ekud.gr.ch

I dati delle nascite sono calati da 2433 bambini nel 1992 a 2011 bambini nel 2000 e si situano nel 2009 a 1619 bambini.

Negli ultimi anni nei Grigioni si registra anche un saldo migratorio negativo per i bambini fino alla sesta classe. In altre parole sono più numerosi i bambini che frequentano una classe non superiore alla sesta che lasciano il Cantone insieme ai loro genitori, rispetto ai loro coetanei che vi giungono.

In alcuni processi decisionali, i dati relativi alle nascite preparati e le linee di tendenza sono stati utili. Ad esempio, alcuni comuni hanno riesaminato progetti di costruzione di scuole e hanno in parte realizzato insieme a comuni limitrofi soluzioni pedagogicamente ed economicamente più vantaggiose. Nel settore delle scuole medie il Governo ha potuto ridimensionare il progetto per il risanamento e l'ampliamento della Scuola cantonale grigione. Nel settore della formazione professionale, consapevoli del saldo migratorio marcatamente negativo per la classe 1992, i Grigioni hanno rinunciato a programmi speciali contro una carenza di posti di tirocinio prevista a livello nazionale per il 2008.

Vi sono però anche esempi nei quali nel confronto politico sono stati infine altri gli argomenti che hanno ottenuto un peso maggiore. Ad esempio il Gran Consiglio, anche in considerazione delle previsioni relative al calo del numero di allievi, con la NPC grigionese respinta dal Popolo intendeva modificare il finanziamento della scuola popolare allo scopo di rafforzare i comuni. Un sistema di perequazione degli oneri doveva sostituire il sistema dei sussidi forfetari, collegati al calo del numero di allievi.

Durante la mia attività di Governo ho avuto particolarmente a cuore la formazione professionale. E proprio in relazione al reclutamento delle nuove leve per il mondo del lavoro, i dati relativi al calo delle nascite dopo il 2000 mi preoccupano sotto il profilo della politica formativa ed economica. Infatti, se il numero di ammissioni alle scuole medie rimane stabile a circa 650 giovani all'anno, il calo delle nascite tocca in primo luogo la formazione professionale. Un tale scenario avrebbe gravi conseguenze per l'economia grigionese. Anche un'ottima integrazione dei giovani stranieri che vivono qui da noi potrebbe attutire solo parzialmente questi effetti. Attendere e sperare che le conseguenze non risultino poi così gravi è cosa da incalliti amanti del rischio. In relazione alle mie preoccupazioni per la formazione professionale mi capita appunto di pensare alle previsioni del meteorologo.

La sessione di ottobre del Gran Consiglio ha offerto l'opportunità per accennare allo sviluppo dei dati delle nascite nei Grigioni. Questo fatto lascia ben sperare e parla a favore del nostro Parlamento, se nel quadro della valutazione globale terrà conto di questi dati in occasione delle incombenti decisioni di politica formativa, sociale ed economica.

03.12.2010
Remartgas davart l'infurmaziun mintgatant vana ch'ils dumbers da naschientschas sa reduceschan

da Claudio Lardi, president da la regenza

Durant mes temp d'uffizi hai jau rendì attent repetidamain al svilup dals dumbers da naschientschas en il chantun Grischun. Quai hai jau fatg cun la persvasiun che la tendenza da la reducziun dals dumbers da naschientschas ha consequenzas considerablas per nossa societad e per nossa economia. Cun mias novitads bainmanegiadas, ma disfavuraivlas sun jau mintgatant ma sentì in pau en la situaziun d'in meteorolog.

Il meteorolog na fa betg l'aura. El rimna las datas, analisescha la situaziun da l'aura e fa ina prognosa. Tras in servetsch meteorologic infurmescha el per exempel ch'ina pressiun bassa robusta maina aria fraida ed umida vers noss pajais. Per il di suenter po el prognostitgar ch'i cumenza l'avantmezdi a naiver fermamain fin giu la Bassa. Dentant prognosa vi u nà: tschertas manischunzas e tscherts manischunzs, pronts da surpigliar ristgas, sa rendan sin via cun l'equipament da stad e cun la speranza savens nunmotivada ch'i na vegnia bain betg uschè nausch sco prognostitgà.

Ina metodica sumeglianta sco il meteorolog applitgescha il departament d'educaziun, cur ch'el rimna ed analisescha las datas davart ils dumbers da naschientschas. En in rapport curt che vegn edì dal secretariat dal departament ed actualisà mintg'onn infurmescha el la publicitad davart ils dumbers da naschientschas sut

www.ekud.gr.ch

.

Ils dumbers da naschientschas èn sa reducids da 2433 uffants l'onn 1992 a 2011 uffants l'onn 2000. L'onn 2009 èn naschids 1619 uffants.

Ils ultims onns ha il Grischun er in saldo da migraziun negativ tar ils uffants fin a la 6. classa. En cumparegliaziun cun il dumber da naschientschas d'ina annada van – fin a la 6. classa – dapli uffants cun lur geniturs davent dal chantun che quai ch'i vegnan en il chantun.

Las cifras elavuradas davart ils dumbers da naschientschas ed er las lingias da tendenza èn stadas in agid da decisiun en inqual process da decisiun. Uschia han singulas vischnancas examinà anc ina giada lur projects e lur plans da chasas da scola ed han per part realisà – ensemen cun vischnancas vischinas – soluziuns pli cunvegnentas ord vista pedagogica ed economica. En il sectur da las scolas medias ha la regenza pudì redimensiunar il project per la sanaziun e per l'engrondiment da la scola chantunala grischuna. En il sectur da la furmaziun professiunala ha il Grischun – bain savend che l'annada 1992 ha in saldo da migraziun zunt negativ – renunzià a programs spezials cunter ina mancanza da plazzas d'emprendissadi ch'era vegnida prognostitgada per l'onn 2008 en l'entira Svizra.

I dat dentant er exempels, nua che auters arguments han la finala gì dapli pais en la discussiun politica. Uschia ha il cussegl grond – er en vista a las prognosas da la reducziun dals dumbers da scolaras e da scolars – vulì rinforzar las vischnancas cun midar la finanziaziun da la scola populara cun agid da la NGF grischuna, ch'il pievel ha dentant refusà. In sistem da gulivaziun da las grevezzas dueva remplazzar il sistem da contribuziuns pauschalas ch'èn colliadas cun ils dumbers diminuints da scolaras e da scolars.

Durant mia activitad en la regenza è la furmaziun professiunala ma stada spezialmain a cor. E gist en connex cun la recrutaziun da la generaziun giuvna a glieud da professiun ma fan ils dumbers da naschientschas diminuints per las annadas suenter l'onn 2000 quitads ord vista da la furmaziun e da l'economia. Sch'ils dumbers d'admissiun a las scolas medias restan numnadamain stabils tar var 650 giuvenils per onn, tanghescha la reducziun dals dumbers da naschientschas en emprima lingia la furmaziun professiunala. In tal scenari avess consequenzas gravantas per l'economia grischuna. Er ina integraziun fitg buna dals giuvenils esters che vivan cun nus pudess minimisar mo per part questas consequenzas. Spetgar e sperar ch'i na vegnia bain betg uschè nausch, è insatge per glieud endirida ch'è pronta da surpigliar ristgas. Ed en connex cun mes quità per la furmaziun professiunala pens jau alura mintgatant a la prognosa dal meteorolog.

La sessiun d'october dal cussegl grond ha dà la chaschun da tematisar il svilup dals dumbers da naschientschas en il Grischun. Quai lascha sperar e pleda per noss parlament, sch'el resguarda – en il rom da l'appreziaziun generala – questas cifras a chaschun da las proximas decisiuns da la politica da furmaziun e da la politica sociala ed economica.

03.12.2010